यूरोदेशभक्ति
यूरोपीय संस्कृति में कई प्रकार की राष्ट्रीय संस्कृतियाँ शामिल हैं, जिन्होंने विभिन्न यूरोपीय राष्ट्र-राज्यों के निर्माण को प्रभावित किया। यूरोपीयसंघ द्वारा अपनाई गई यूरोपीय एकीकरण की प्रक्रिया राष्ट्रीय निष्ठा और राष्ट्रीय देशभक्ति के साथ सह-अस्तित्व में है।
अखिल-यूरोपीय पहचान आमतौर पर राष्ट्रीय पहचान के साथ प्रतिस्पर्धा करती है। १९९९ के यूरोबैरोमीटर सर्वेक्षण से देखा गया है कि यूरोपीयसंघ में केवल ६% यूरोपीय होने को अपनी राष्ट्रीय पहचान मानते हैं। यूरोपीयसंघ ने 'यूरोप' (अर्थात यूरोपीयसंघ) के साथ पहचान बढ़ाने के कुछ प्रयास किए हैं और कुछ यूरोपीय प्रतीकों को पेश किया है, लेकिन यह कभी भी राष्ट्र-राज्यों में राष्ट्रीय पहचान को बढ़ावा देने जैसा गहन नहीं था।
चुकी यूरोपीयसंघ को आमतौर पर एक राष्ट्र के रूप में नहीं देखा जाता, इसलिए राष्ट्र-राज्यों की तुलना में इसकी देशभक्ति की उम्मीद नहीं की जा सकती है। कुछ लोग इसे एक लाभ के रूप में देखते हैं क्योंकि इसकी मदद से लोगों की यूरोपीयसंघ की ओर 'संवैधानिक देशभक्ति' (युर्गन हाबरमास द्वारा बनाया गया शब्द) होगी।
परंतु द्वितीय विश्वयुद्ध की समाप्ति के बाद और १९५० के दशक में ऐसे लोग थे जो मानते थे कि 'यूरोप' अपनी खुद की देशभक्ति बना कर सकता है। उस समय जर्मनी के लोगों के मन में नाज़ी प्रचार की स्मृति अभी भी मजबूत थी, और यूरोपीय देशभक्ति को मुख्य रूप से राष्ट्रीय आक्रमण के विरोध के रूप में देखा जाता था। विंस्टन चर्चिल द्वारा युद्ध के बाद के दो भाषण उस समय के विचारों को स्पष्ट करते हैं, हालांकि चर्चिल ब्रिटिश अर्थ में "यूरोपीय" का उपयोग कर रहे थे - जिसका अर्थ महाद्वीपीय यूरोप है:
भौगोलिक और सांस्कृतिक, दोनों अर्थों में 'यूरोप' शब्द की परिभाषा पर हमेशा विवाद होता रहा है, जो खासकर खुद यूरोपीय लोगों के बीच होते हैं।
सीआईए वर्ल्ड फैक्टबुक के आखिरी अपडेट के अनुसार संयुक्त राज्य का भी यूरोप के प्रति नजरिया बदल रहा है। इसका २००५ का संस्करण यूरोपीयसंघ के बारे में निम्नलिखित कहता है: "वर्ल्ड फैक्टबुक के नवीनतम संस्करण में कुछ महत्वपूर्ण बदलाव हुए हैं।" "यूरोपीयसंघ को अब अब से एक "अन्य" इकाई के रूप में शामिल किया गया है।" "यूरोपीयसंघ लगातार एक देश जैसी विशेषताएं धारण कर रहा है और इसी कारण से एक अलग सूची का तैयार करना ही उपयुक्त होगा। यूरोपीयसंघ के प्रारंभिक वक्तव्य के तहत एक पूर्ण स्पष्टीकरण पाया जा सकता है।"
यूरोपीय भविष्य के प्रति चीनी विचार बढ़ रहा है। कई वर्ष पहले प्रकाशित एक समाचारपत्र ने यूरोपीयसंघ को एक उभरती हुई महाशक्ति के रूप में देखा, जो "एक दिन चीन के सबसे बड़े व्यापार और निवेश बल के रूप में संयुक्त राज्य अमेरिका और जापान, दोनों से आगे निकलने के लिए तैयार है"।
'यूरोप' को एक इकाई के रूप में नकारात्मक धारणा रखने का एक उदाहरण जिलैंड्स-पोस्टन मुहम्मद कार्टून विवाद के दौरान आया था। अल-अक्सा शहीदों के ब्रिगेड ने गाजा में यूरोपीयसंघ के कार्यालयों पर छापा मारा, डेनमार्क और नॉर्वे से माफी की मांग की। विरोध करने वाले फिलिस्तीनियों ने स्पष्ट रूप से कार्टून को 'यूरोप के एक गंभीर मुद्दे' के रूप में देखा, जबकि यूरोप के लोग खुद भी इस मुद्दे को गंभीर रूप से नहीं देख रहे थे। हालांकि यूरोपीयसंघ ने अंततः विवाद पर एक बयान जारी किया।
एक यूरोपीय पहचान की समझ की शुरुआत एक समान यूरोपीय ऐतिहासिक आख्यान से आता है। बदले में इसे सबसे मौलिक यूरोपीय मूल्यों का स्रोत माना जाता है। आमतौर पर इस 'सामान्य इतिहास' में प्राचीन यूनान और प्राचीन रोम सभ्यता, मध्य युग का सामंतवाद, पुनर्जागरण, यूरोपीय ज्ञानोदय, १९वीं सदी का उदारवाद जैसे सकारात्मक से लेकर उपनिवेशवाद और विश्व युद्ध जैसे नकारात्मक तत्व शामिल हैं। भले ही यूरोपीय एकीकरण के समर्थक अक्सर विशेष रूप से यूरोपीय संविधान पर चर्चा में 'समान संस्कृति' की बात करते हैं, इसकी सटीक प्रकृति विवादित है। यह राजनीति और समसामयिक मामलों पर एक समान दृष्टिकोण नहीं बनाता है: यूरोपीय लोग एक-दूसरे से असहमत होते रहते हैं, जैसा कि उन्होंने हजारों वर्षों से किया है।
विशिष्ट रूप में यूरोपीय विरासत और परंपरा पश्चिमी दुनिया के कथित सामान्य इतिहास और विरासत के समान हैं। जिन देशों में यूरोपीय आप्रवास के रूप में बहुमत में आ गए, वे भी इस विरासत का दावा कर सकते हैं, और संयुक्त राज्य में धर्मनिरपेक्ष रूढ़िवादी इस पर जोर देते हैं। मॉरीशस फान डेर फीन ने इस पर बयान दिया था:
'समान विरासत' में कुछ विवादास्पद तत्व भी शामिल हैं, जिसका ईसाई धर्म सबसे बड़ा उदाहरण है। यूरोपीय सम्मेलन ने प्रस्तावित यूरोपीय संविधान में ईसाई धर्म और/या ईश्वर के संदर्भ को शामिल करने से इनकार कर दिया। में अंतत: अपनाए गए पाठ में लिखा है:
सामान्य सांस्कृतिक विरासत को आमतौर पर उच्च संस्कृति के संदर्भ में देखा जाता है। एक "समकालीन" अखिल-यूरोपीय संस्कृति के उदाहरणों को लोकप्रिय संस्कृतियों के कुछ रूपों तक सीमित किया गया है:यूरोपीयसंघ के साथ पहचान को जबरन बढ़ावा देने के लिए लोकप्रिय संस्कृति का उपयोग करने के प्रयास विवादास्पद रहे हैं। १९९७ में यूरोपीय आयोग ने स्कूलों में बच्चों को "द रास्पबेरी आइस क्रीम वॉर" नामक एक कॉमिक स्ट्रिप बाँटा। उम्मीदनुसार कई लोग इससे निराश हुए, जिसके चलते लंदन में यूरोपीयसंघ के कार्यालय ने ब्रिटेन में ऐसा करने से इनकार किया।
यह भी देखें:
यूरोप के लगभग सभी खेल राष्ट्रीय या उप-राष्ट्रीय आधार पर आयोजित किए जाते हैं। 'यूरोपीय टीमें' दुर्लभ हैं, जिसका एक उदाहरण राइडर कप है जिसमें यूरोप संयुक्त राज्य से गोल्फ में मुकाबला करता है। यूरोपीय ओलंपिक टीम बनाने का प्रस्ताव है। यूरोबैरोमीटर सर्वेक्षणों के अनुसार केवल ५% उत्तरदाताओं को लगता है कि यह उन्हें 'यूरोपीय नागरिक' के रूप में अधिक महसूस कराएगा।
यूरोप महाद्वीप में ऐसा कोई चिह्न नहीं है जिसे पूरे यूरोप में पहचाना जा सके, हालाकि यूरोपीयसंघ और यूरोपीय काउन्सल ने यूरोप को कुछ बुनियादी चिह्न दिए हैं जो अधिकतर देश रखते हैं। वे चिह्न हैं:.eu डोमेन को २००५ में आयोजित किया गया था जिसका उद्देश्य इंटरनेट पर यूरोपीय पहचान का नया चिह्न होना था। .eu डोमेन का आयोजन अभियान खासतौर पर ""आपकी यूरोपीय पहचान"" कहता है। डोमेन का प्रयोग करने वालों को यूरोपीयसंघ में होना जरूरी है।
राष्ट्र-राज्यों में राष्ट्रीय सशस्त्र बल अपने आप में एक एकीकृत कारक के रूप के साथ देशभक्ति के केंद्र के रूप में काम करते हैं। यूरोपीयसंघ में यह कारक अनुपस्थित है: अधिकांश सदस्य राज्य एक सैन्य गठबंधन, नाटो के सदस्य हैं, जो 'यूरोपीय' नहीं बल्कि चरित्र में अटलांटिक है। यूरोपीयसंघ बल की स्थापना २००३ में हुई थी। २००८ तक ६०,००० स्थाई व्यक्तियों का एक रैपिड रिएक्शन फोर्स बनाने का लक्ष्य रखा गया था। परंतु राष्ट्रीय संप्रभुता के बारे में चिंताओं के कारण कोई अखिल-यूरोपीय सेना नहीं है, ऐसी कोई सेना बनाने के लिए कोई यूरोपीयसंघ की अब तक कोई नीति नहीं है और वर्तमान या भविष्य में भी एक की कोई संभावना नहीं है।
इसी तरह के कारणों के लिए जुलाई १९९९ में स्थापित की गई यूरोपीय आपराधिक खुफिया एजेंसी यूरोपोल को एक यूरोपीय पुलिस नहीं बनाया गया और उसे ऐसा बनाने का कोई इरादा भी नहीं है। हालांकि इसे कभी-कभी 'यूरोपीय एफबीआई' के रूप में वर्णित किया जाता है, इसकी अपनी कोई जांच शक्ति नहीं होती है, और यह राष्ट्रीय पुलिस बलों के माध्यम से काम करती है। (एफबीआई संयुक्त राज्य में संघीय अपराधों की जांच करती है, और चूंकि कोई 'यूरोपीय आपराधिक कानून' नहीं है, इसलिए कोई तुलनीय जांच भूमिका नहीं है)।
कुछ मामलों में यूरोपीयसंघ के साथ पहचान जोड़ने को अखिल-यूरोपीय परियोजनाओं की मदद से बढ़ावा दिया जा सकता है। राष्ट्र-राज्यों ने ढांचागत और वैज्ञानिक परियोजनाओं का उपयोग करके राष्ट्रीय एकता को बढ़ावा देने का प्रयास किया है, जिसमें विशेष रूप से १९वीं सदी में राष्ट्रीय रेलवे नेटवर्क का निर्माण शामिल है। कुछ 'अखिल-यूरोपीय' परियोजनाएं हैं जिनमें से अधिकांश यूरोपीयसंघ तक सीमित हैं, अन्य में यूरोप के अन्य सदस्य देशों की परिषद शामिल है।
ट्रांस-यूरोपीयन नेटवर्क की बुनियादी ढांचा परियोजनाओं में १९वीं और २०वीं सदी के राष्ट्रीय बुनियादी ढांचे के कार्यक्रमों की सबसे बड़ी समानता है। उनका उद्देश्य यूरोपीय बुनियादी ढांचे में सुधार करना है।
यूरोपीय अंतरिक्ष अभिकरण का मुख्यालय पेरिस, फ्रांस में है। यूरोपीय अंतरिक्ष अभिकरण यूरोपीयसंघ का भाग नहीं है, और सभी यूरोपियसंघ सदस्य राज्य इस अभिकरण के सदस्य नहीं हैं। यूरोपीय अंतरिक्ष अभिकरण का अंतरिक्ष अड्डा यूरोपीयसंघ के क्षेत्र में है, भले ही यह दक्षिण-अमेरिकी महाद्वीप में स्थित है। फ्रेंच गुयाना के कुरु में गुयाना अंतरिक्ष केंद्र को प्रक्षेपण स्थल के रूप में चुना गया था क्योंकि यह भूमध्य रेखा के करीब है, जहाँ से व्यावसायिक रूप से महत्वपूर्ण परिक्रमों तक पहुंचना आसान है। एरियन ४ के युग के दौरान यूरोपीय अंतरिक्ष अभिकरण ने वाणिज्यिक अंतरिक्ष प्रक्षेपणों में बाजार के उच्च स्थिति प्राप्त की।
यूरोपीय अंतरिक्ष अभिकरण ने गैलीलियो जीपीएस नेटवर्क के लिए आवश्यक उपग्रहों का पहला सेट लॉन्च किया है। यह मुख्य रूप से यूरोपीयसंघ द्वारा अमेरिकी सैन्य प्रौद्योगिकी पर निर्भरता को कम करने की एक राजनीतिक घोषणा है और इस प्रकार इसे एक राजनीतिक बयान के रूप में देखा जा सकता है। जहाँ जीपीएस अमेरिकी सैन्य नियंत्रण के तहत संचलित होता है, वहीं दूसरी ओर गैलीलियो प्रणाली नागरिक नियंत्रण में संचालित होती है। यह उच्च ऊँचाई पर अधिक सटीक नेविगेशन और कवरेज प्रदान करता है।
कई लोग तर्क देते हैं कि एयरबस की सफलता ने साबित कर दिया है कि यूरोपीय संयुक्त-परियोजनाएं संयुक्त राज्य अमेरिका के साथ सफलतापूर्वक प्रतिस्पर्धा कर सकती हैं, हालांकि विश्व व्यापार संगठन के साथ अभी भी कई मुद्दे हैं जो एयरबस और बोइंग के विमान परियोजनाओं के छिपे और/या अवैध अनुवृत्ति वाले वित्तपोषण के आरोपों पर बात करते हैं। वैसे तो इसे 'यूरोपीय' इसलिए वर्णित किया जाता है क्योंकि यह अमेरिकी नहीं है, लेकिन एयरबस स्वयं यूरोपीयसंघ की परियोजना नहीं है।
एयरबस की तरह यूरोफाइटर को भी इसलिए यूरोपियाई माना जाता है क्योंकि वह अमेरिकी नहीं है; उसके चार सःप्रायोजक यूरोपीय हैं और, और अन्य यूरोपीय देशों द्वारा विमान खरीदने की संभावना है। फ्रांस, स्वीडन और रूस सभी प्रतिस्पर्धी विमानों का निर्माण करते हैं।